Diari Oficial de la Generalitat Valenciana


Sumari del DOGV 1224, del 16-01-1990 (1990/816297)

ORDRE de 26 de desembre de 1989, de la Conselleria de Sanitat i Consum, per la qual s'autoritza la informatització dels Llibres de Registre dels Hospitals.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/26/(2)/dof/vci/html**

### Dades del document

Número de DOGV
:   1224

Data del DOGV
:   16-01-1990

Secció del DOGV
:   DISPOSICIONS GENERALS

Número del document
:   1990/816297


Data del document
:   26-12-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 26 de desesmbre de 1989, de la Conselleria de Sanitat i Consum, per la qual s'autoritza la informatització dels LLibres de Registre dels Hospitals.  
El Decret 1360/76, de 21 de maig, estableix que tots els hospitals, tant públics com privats, han de formalitzar un Llibre de Registre d'ingressos i d'altes.  
La informatització dels hospitals i en especial de l?Arca d'Admissió, fa que la formalització dels Llibres de Registre per mètodes manuals obligue a duplicar part del treball que realitzen les Unitats de Documentació Clínica i Admissió, desaprofitant les possibilitats que ofereix la informàtica.  
L?article 29 de la Llei de Procediment Administratiu assenyala que l'actuació administrativa es desplegarà segons normes d'economia, celeritat i eficàcia.  
Per altra part, el conveni de 28 de gener de 1981, de la CEE, per a la protecció de les persones quant al tractament informatitzat de dades de caràcter personal disposa, al seu article 6 que « ... les dades de caràcter personal relatives a la salut.... no podran tractar-se automàticament tret que el dret intern - del corresponent Estat- en previnga garanties escaients».  
Atés que actualment existeixen prou tècniques informàtiques que permeten la protecció de les dades personals que puguen estar presents en l'aplicació que substituesca el Llibre de Registre i amb la finalitat d'actuar-hi segons normes d'economia, celeritat i eficàcia en l'actuació administrativa,  
ORDENE:  
Article primer  
S'autoritza la substitució dels actuals Llibres de Registre dels hospitals per Sistemes de Registre Informàtics.  
Article segon  
Els esmentats sistemes registraran si més no les dades ressenyades a l'article 2 del Decret 1360/76.  
Article tercer  
Per part dels responsables de les Unitats de Documentació Clínica i Admissió s'elaborarà un Pla de Seguretat Informàtica que garantesca la protecció de les dades de caràcter personal relatives a la salut dels pacients que s'anoten al Registre.  
Article quart  
Un. Les sol·licituds d'autorització d'informatització dels Llibres de Registre s'hauran de trametre al Director General de Planificació de l?Assistència Sanitària qui, després de l'informe tècnic adient, resoldrà concedint o denegant l'autorització sol·licitada. Les resolucions denegatòries seran sempre motivades.  
Dos. Les sol·licituds s'hauran d'acompanyar de:  
- La descripció del sistema informàtic.  
- El Pla de Seguretat esmentat a l'article tercer.  
- La relació de personal adscrit a la Unitat de Documentació Clínica i Admissió.  
Article cinqué  
Concedida l'autorització, el suport- paper serà proporcionat per les Direccions Territorials de la Conselleria de Sanitat i Consum amb càrrec a l?hospital sol·licitant, i durà el visat del Director Territorial.  
Article sisé  
La totalitat del suport- paper estarà a disposició del Servei d'Inspecció i Ordenació Sanitària, incloent-hi els fulls que hagen estat anul·lats o deteriorats.  
DISPOSICIONS FINALS  
Primera  
El Director General de Planificació de l?Assistència Sanitària queda facultat per desplegar i executar aquesta Ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 26 de desembre de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI